Yours Truly iFM

August 29, 2019 Thursday

Dear iFM,

Good afternoon mga bestfriends!

Ako gali si Merly kag isa ka housewife.

Ang akon bana isa ka seaman ang akon bana kag may duha kami ka mga kabataan.

Kadaku gid sang akon problema subong. Nagabusong ang akon 14 years old nga anak kag nakulbaan ako manugid sa akon bana kay sigurado gid ako nga maakig siya sa akon. Ako gid ang basulon niya kag isipon niya nga ginapabay-an ko lang ang amon mga kabataan.

Mga bestfriends, wala gid ako nagkulang sa paglaygay sa akon mga anak. Ginatindugan ko ang responsibilidad bilang iloy kag amay samtang nagasakay ang akon bana.

Ang nagpabusong sa akon anak amo man lang ang iya classmate.

Indi ako kabalo kung ano ang himuon ko. Indi ako katulog sang panumdom.

Ano ang maayo ang himuon ko?

Yours Truly,

Merly